
Kedvezményezett: Bükkszentkereszt Község Önkormányzata

Projekt címe: Belterületi vízelvezető rendszer fejlesztése Bükkszentkereszt községben
Támogatás összege: 195,25 millió Ft

Támogatás intenzitása: 100%

A projekt fizikai kezdete: 2022.11.01.

A projekt fizikai befejezése: 2026.06.29.

A projekt azonosító száma: TOP_PLUSZ-1.2.1-21-BO1-2022-00034

A projekt bemutatása
A fenntartható fejlődés jegyében valósult meg Bükkszentkereszten a csapadékvíz-elvezető rendszer átfogó korszerűsítése. A Bükkszentkereszt Község Önkormányzata számára nyújtott 195,25 millió Ft európai uniós támogatás segítségével megvalósult projekt keretében a mértékadó csapadékvízmennyiség biztonságos levezetésére alkalmas vízelvezető rendszer kialakítására került sor a település legérintettebb utcáiban. 

A projekt során a Nefelejcs, Széchenyi, Rákóczi, Somosbérc és Béke, valamint a Völgy utcákat érintően a csapadékvíz-elvezető rendszer korszerűsítése valósult meg a vízelvezető árkok kiépítésével és felújításával. A projekt része volt egy lakossági szemléletformáló kampány megvalósítása is.

Az elmúlt évek csapadékos időszakaiban a Bükkszentkereszten áthaladó víz több alkalommal veszélyeztette a lakóingatlanokat. A település csapadékvíz-elvezető rendszere nem volt egységes: több helyen hiányos vagy eltérő kialakítású szakaszok működtek, ami problémákat okozott. A hiányosságok az úthálózat állapotát is kedvezőtlenül befolyásolták. A beruházás ezeknek a problémáknak a megszüntetését és a jövőbeni károk megelőzését célozta.

A projekt elsődleges célja volt a település vízgazdálkodási rendszerének fejlesztése, ezáltal az infrastrukturális és környezeti állapot javítása, valamint a belterületi vízkár-veszélyeztetettség csökkentése. A fejlesztés hozzájárul a káresemények kockázatának mérsékléséhez, egy élhetőbb és fenntarthatóbb települési környezet kialakításához, valamint a helyi közösség hosszú távú megtartásához, összességében erősítve a település fejlődését.

A projekt megvalósítása 2026. március hónapban fejeződött be, a beruházás közvetlenül az érintett utcákban élők lakóházainak, valamint több közintézménynek és egyéb magántulajdonú ingatlanoknak a védelmét szolgálja majd, de hozzájárul a teljes település környezetbiztonságának növeléséhez. A fejlesztett infrastruktúra üzemeltetésére vonatkozó vízjogi engedélyt 2026. június hónapban kapta meg önkormányzatunk.
A projekt finanszírozása az Európai Unió támogatásával, az Európai Regionális Fejlesztési Alap és Magyarország költségvetése társfinanszírozásával, a Terület- és Településfejlesztési Operatív Program Plusz keretén belül valósult meg.
